Avstraliya bosh vaziri Novak Jokovichga ultimatum qo‘ydi

Avstraliya bosh vaziri Skott Morrison Novak Jokovich koronavirusga qarshi emlanishi mumkin emasligi to‘g‘risidagi shifokorlar xulosasiga nisbatan fikr bildirdi, deb yozmoqda Daily Mail.
U Jokovich emlanishi mumkin emasligini tasdiqlovchi hujjatni kutayotganini aytib, sportchiga ultimatum qo‘ydi.
«Buning tasdig‘ini kutamiz. Agar bu yetarlicha ishonarli bo‘lmasa, u ham boshqalar kabi birinchi samolyotda uyiga jo‘naydi», — dedi Morrison.
4 yanvar kuni Jokovich koronavirusga qarshi emlanmagan bo‘lishiga qaramasdan Australian Open musobaqasida qatnashishi mumkinligi ma’lum bo‘lgandi. U Viktoriya shtati hukumatidan maxsus ruxsatnoma olgan.
Australian Open 17 yanvardan 30 yanvargacha bo‘lib o‘tadi. Jahonning birinchi raketkasi Jokovich musobaqaning amaldagi g‘olibi hisoblanadi.